Document ID: 31977L0805

ΟΔΗΓΙΑ ΤΟΥ ΣΥΜΒΟΥΛΙΟΥ
της 19ης Δεκεμβρίου 1977
περί τροποποιήσεως της οδηγίας 72/464/ΕΟΚ « περί των φόρων , πλην των φόρων κύκλου εργασιών , οι οποίοι επιβαρύνουν την κατανάλωση των επεξεργασμένων καπνών »
( 77/805/ΕΟΚ )
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,
Έχοντας υπόψη :
τη συνθήκη περί ιδρύσεως της Ευρωπαϊκής Οικονομικής Κοινότητος , και ιδίως τα άρθρα 99 και 100 ,
την πρόταση της Επιτροπής ,
τη γνώμη της Συνελεύσεως (1) ,
τη γνώμη της Οικονομικής και Κοινωνικής Επιτροπής (2) ,
Εκτιμώντας :
ότι , σύμφωνα με την οδηγία 72/464/ΕΟΚ του Συμβουλίου της 19ης Δεκεμβρίου 1972 περί των φόρων , πλην των φόρων κύκλου εργασιών , οι οποίοι επιβαρύνουν την κατανάλωση των επεξεργασμένων καπνών (3) , όπως ετροποποιήθη δια των οδηγιών 74/318/ΕΟΚ (4) , 75/786/ΕΟΚ (5) και 76/911/ΕΟΚ (6) , το Συμβούλιο θα εκδώσει τουλάχιστο έξι μήνες προ της εκπνοής του πρώτου σταδίου μία οδηγία , η οποία θα καθορίζει τα ειδικά κριτήρια , τα οποία πρέπει να εφαρμοσθούν κατά τη διάρκεια του επομένου σταδίου .
ότι το πρώτο στάδιο εκπνέει την 31η Δεκεμβρίου 1977 ότι καθίσταται αναγκαία μία νέα παράταση του σταδίου αυτού .
ότι τα εφαρμοζόμενα κατά τη διάρκεια του πρώτου σταδίου ειδικά κριτήρια επέτρεψαν την πραγματοποίηση μιας πρώτης προσεγγίσεως των διαρθρώσεων των ειδικών φόρων καταναλώσεως σιγαρέττων στα επτά από τα εννέα Κράτη μέλη , χωρίς να επηρεασθούν αισθητά τα εκ φόρων έσοδα των Κρατών μελών ή οι συνθήκες της αγοράς .
ότι η διάρθρωση του ειδικού φόρου καταναλώσεως σιγαρέττων πρέπει να περιλαμβάνει , πέρα από ένα πάγιο στοιχείο , καθοριζόμενο ανά μονάδα προϊόντος και ένα αναλογικό στοιχείο , βασιζόμενο επί λιανικής τιμής πωλήσεως , στην οποία συμπεριλαμβάνονται όλοι οι φόροι ότι , επειδή ο φόρος κύκλου εργασιών , ο επιβαλλόμενος επί των σιγαρέττων , έχει το αυτό αποτέλεσμα με ένα αναλογικό φόρο , πρέπει τούτο να ληφθεί υπόψη για τον καθορισμό της σχέσεως μεταξύ του παγίου στοιχείου του ειδικού φόρου καταναλώσεως και της συνολικής φορολογικής επιβαρύνσεως .
ότι είναι αναγκαίος ο προσδιορισμός των διατάξεων , οι οποίες πρέπει να εφαρμοσθούν κατά τη διάρκεια της δευτέρας περιόδου κατά τρόπο ώστε να κατευθυνθούν προς μια κοινή δομή οι παρά των Κρατών μελών επιβαλλόμενοι ειδικοί φόροι καταναλώσεως σιγαρέττων .
ότι συντρέχει λόγος να παρασχεθεί στη Δανία η ευχέρεια να μη θέσει σε ισχύ στη Γροιλανδία τις διατάξεις , τις αναφερόμενες στο άρθρο 12 παράγραφος 1 της οδηγίας 72/464/ΕΟΚ , λαμβανομένης υπόψη της ειδικής καταστάσεως της περιοχής αυτής .
ότι η εισαγωγή του εναρμονισμένου συστήματος φορολογίας στο Ηνωμένο Βασίλειο χωρίς κανένα μέτρο προσαρμογής ενέχει τον κίνδυνο να αντιστρατευθεί προς την πολιτική υγείας , την εφαρμοζομένη άπό τη Βρεταννική Κυβέρνηση .
ότι , ως εκ τούτου , πρέπει να επιτραπεί στο Ηνωμένο Βασίλειο κατά παρέκκλιση του άρθρου 4 παράγραφος 2 της οδηγίας 72/464/ΕΟΚ , να εισπράττει ένα πρόσθετο ειδικό φόρο καταναλώσεως επί των πλέον βλαπτικών σιγαρέττων επί μία περιορισμένη περίοδο τριάντα μηνών από την ημερομηνία ενάρξεως της δευτέρας περιόδου .
ότι η διάρθρωση του ειδικού φόρου καταναλώσεως επί άλλων επεξεργασμένων καπνών , πλην των σιγαρέττων , θα προσδιορισθεί αργότερα ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :
Άρθρο 1
Στο άρθρο 4 οδηγίας 72/464/ΕΟΚ , η παράγραφος 3 αντικαθίσταται ως εξής :
« 3 . Στο τελικό στάδιο της εναρμονίσεως των δομών , καθιερώνεται για τα σιγαρέττα σε όλα τα Κράτη μέλη η αυτή σχέση μεταξύ του παγίου φόρου καταναλώσεως και του ποσού του αναλογικού φόρου καταναλώσεως και του φόρου κύκλου εργασιών , ούτως ώστε η κλιμάκωση των λιανικών τιμών πωλήσεων να αντανακλά κατά τρόπο δίκαιο την διαφορά των τιμών πωλήσεως των κατασκευαστών . »
Άρθρο 2
Στο άρθρο 7 , παράγραφος 1 , της οδηγίας 72/464/ΕΟΚ , οι λέξεις « περίοδος , πενήντα τεσσάρων μηνών » αντικαθίσταται με τις λέξεις « περίοδος εξήντα μηνών » .
Άρθρο 3
Ο εξής τίτλος προστίθεται στην οδηγία 72/464/ΕΟΚ :
« ΤΙΤΛΟΣ IIα
Ειδικές διατάξεις εφαρμοζόμενες κατά την διάρκεια του δευτέρου σταδίου εναρμονίσεως
Άρθρο 10α
1 . Με την επιφύλαξη της εφαρμογής του άρθρου 1 παράγραφος 4 , το δεύτερο στάδιο εναρμονίσεως των διαρθρώσεων του ειδικού φόρου καταναλώσεως επί των επεξεργασμένων καπνών καλύπτει την περίοδο από 1ης Ιουλίου 1978 μεχρι 31ης Δεκεμβρίου 1980 .
2 . Κατά τη διάρκεια του δευτέρου αυτού σταδίου εναρμονίσεως εφαρμόζεται το άρθρο 10α .
Άρθρο 10β
1 . Το ποσό του ειδικού φόρου καταναλώσεως σιγαρέττων καθορίζεται δι’ αναφοράς προς τα σιγαρέττα της πλέον ζητουμένης κατηγορίας , συμφώνα με τα στοιχεία τα γνωστά κατά την 1η Ιανουαρίου κάθε έτους , αρχής γενομένης από την 1η Ιανουαρίου 1978 .
2 . Το πάγιο στοιχείο του ειδικού φόρου καταναλώσεως δεν δύναται να είναι κατώτερο του 5 % ούτε ανώτερο του 55 % ποσού της συνολικής φορολογικής επιβαρύνσεως , που προκύπτει από το άθροισμα του αναλογικού φόρου καταναλώσεως , του παγίου φόρου καταναλώσεως και του φόρου κύκλου εργασιών , των επιβαλλομένων επί των σιγαρέττων αυτών . Επιτρέπεται πάντως στην Ιρλανδία να εφαρμόσει μέχρι της 31ης Δεκεμβρίου 1978 ένα πάγιο στοιχείο μη δυνάμενο να υπερβαίνει το 60 % του ποσού της συνολικής φορολογικής επιβαρύνσεως .
3 . Εάν ο ειδικός φόρος καταναλώσεως ή ο φόρος κύκλου εργασιών , που επιβάλλεται στην ως άνω αναφερομένη κατηγορία τιμής , τροποποιηθεί μετά την 1η Ιανουαρίου 1978 , το ποσό του παγίου φόρου καταναλώσεως καθορίζεται δι’ αναφοράς προς την νέα συνολική φορολογική επιβάρυνση των σιγαρέττων που αναφέρονται στην παράγραφο 1 .
4 . Κατά παρέκκλιση από το άρθρο 4 παράγραφος 1 κάθε Κράτος μέλος δύναται να εξαιρέσει τους εισαγωγικούς δασμούς από την βάση υπολογισμού του αναλογικού φόρου καταναλώσεως του επιβαλλομένου επί των σιγαρέττων .
5 . Τα Κράτη μέλη δύνανται να εισπράττουν επί των σιγαρέττων ένα ελάχιστο ειδικό φόρο καταναλώσεως , του οποίου το ποσό πάντως δεν δύναται να είναι ανώτερο του 90 % του ποσού του αθροίσματος του αναλογικού φόρου καταναλώσεως και του παγίου φόρου καταναλώσεως που εισπράττουν επί των σιγαρέττων , που αναφέρονται στην παράγραφο 1 .
Άρθρο 10γ
Κατά παρέκκλιση από το άρθρο 4 παράγραφος 2 , επιτρέπεται στο Ηνωμένο Βασίλειο επί μίαν περίοδο τριάντα μηνών από την ημερομηνία ενάρξεως του δευτέρου σταδίου να εισπράττει ένα συμπληρωματικό ειδικό φόρο καταναλώσεως επί των σιγαρέττων , των οποίων η περιεκτικότης σε πίσσα του καπνού είναι ίση ή ανωτέρα των 20 χιλιοστογράμμων .
Η συνολική φορολογική επιβάρυνση επί των σιγαρέττων , τα οποία επιβαρύνονται από αυτόν τον πρόσθετο ειδικό φόρο καταναλώσεως , δεν δύναται να υπερβεί πλεόν του 20 % την συνολική φορολογική επιβάρυνση , που θα επεβάλλετο χωρίς την επιβολή του προσθέτου ειδικού φόρου καταναλώσεως . Η σχέση μεταξύ των παγίων στοιχείων του ειδικού φόρου καταναλώσεως , και της συνολικής φορολογικής επιβαρύνσεως , πρέπει να κείται εντός των ορίων των καθοριζομένων από την παρούσα οδηγία .
Προ της ενάρξεως της δευτέρας περιόδου το Ηνωμένο Βασίλειο ειδοποιεί τα άλλα Κράτη μέλη και την Επιτροπή ως προς την μέθοδο και τα κριτήρια , που θα χρησιμοποιήσει για τον προσδιορισμό της περιεκτικότητος σε πίσσα του καπνού των σιγαρέττων . »
Άρθρο 4
Στο άρθρο 12 της οδηγίας 72/464/ΕΟΚ η παράγραφος I συμπληρώνεται με την εξής φράση :
« Η Δανία δύναται να μη θέσει σε ισχύ τις διατάξεις αυτές στη Γροιλανδία . »
Άρθρο 5
Η παρούσα οδηγία απευθύνεται στα Κράτη μέλη .
Έγινε στις Βρυξέλλες , στις 19 Δεκεμβρίου 1977 .

Labels: 2
17